البلطجه سلوك مش سليم سوى بيتميز بزيادة النشاط و الشراسه و العنف و بيعتبر من اكتر المشاكل السلوكيه المنتشره فى العالم. من اعراض البلطجه عند الاطفال زيادة النشاط و الاندفاعيه و الشراسه و الميل للإعتداء على ممتلكات الغير و العدوانيه ضد الاشخاص بالكلمه او الفعل. بيعانى المتنمر من قلة الإحساس بالغير و ما بيحسش بالندم من سلوكه العدوانى ضد الناس. السلوك التنمرى بينشأ عادة من نقص الانفعاليه الاجتماعيه اللى بيسبب العنف الأسرى و الإكتئاب اللى بيوصلوا بدورهم لسلوك التنمر. البلطجه ليه كذا شكل زى البلطجه الجنسيه و البلطجه الانفعاليه و مع ظهور الانترنت بقى فيه نوع من البلطجه عن طريق الانترنت و فى النوع ده بيعتدى البلطجى على الاشخاص بالكلام و على مواقع الانترنت بالتخريب. بطبيعة الحال البلطجه بتنتشر بشكل كبير فى المجتمعات العدوانيه اللى بينتشر فيها العنف و التعصب و قلة احترام الغير. علاج البلطجه لازم يبدأ بدرى قبل الحاله ماتتفاقم حيث انه لو مااتعالجش بسرعه ممكن مع الوقت يتطور بشكل مريع و يتحول لسلوك اجرامى بيتميز بعدوانيه خطيره. العلاج بيبقى عن طريق التدخل بتعديل البيئه اللى حوالين الطفل و بالذات فى المحيط الاسرى.